Հառլեմ Գլոբթրոթերս

**«Հառլեմ Գլոբթրոթերս»** (անգլ.՝ *Harlem Globetrotters*, թարգմանաբար՝ ***«Հառլեմյան ճանապարհորդներ»***), ամերիկյան ցուցադրական բասկետբոլի ակումբ։

Թիմն ստեղծումից ի վեր հանդես է եկել շուրջ 120 երկրներում և ներկայացրել մոտ 20 000 ցուցադրումներ։ Թիմի ներկայացումները պարունակում են սպորտի, թատերական շոուի և կատակերգության տարրեր։

Ակումբն հիմնադրվել է 1927 թվականին՝ Չիկագոյում։ Բասկետբոլիստների ճնշող մեծամասնությունը աֆրոամերիկացիներ էին, ինչն անսովոր երևույթ էր այդ տարիներին, քանի որ պրոֆեսիոնալ մակարդակի լիգաներում գործում էր սևամորթ մարզիկների քանակի սահմանափակման մասին օրենք։ Երեսունականների և քառասունականների ընթացքում թիմն արդեն համարվում էր երկրի լավագույն բասկետբոլային ակումբը։ Տարիների ընթացքում «Գլոբթրոթերսի» ձեռք բերած ժողովրդայնությունը ստիպում է Բասկետբոլի ազգային ասոցիացիային և Ամերիկյան բասկետբոլի լիգային հանել ռասայական սահմանափակման մասին օրենքը։ 1950-ականներին լիգաներում արդեն ազատորեն հանդես էին գալիս սևամորթ բասկետբոլիստներ, իսկ «Գլոբթրոթերսը» այդ ընթացքում վերածվում է կրկեսային թիմի։

Մինչև NBA-ին միանալը, «Գլոբթրոթերսում» մեկ մրցաշրջան է անցկացրել կենտրոնական Ուիլթ Չեմբեռլենը, ում 13 համարի խաղաշապիկը հավերժացվել է ակումբի կողմից։

2001 թվականին ակումբն առաջադրվել է Բասկետբոլի փառքի սրահ։

Ակումբի գլխամասը գտնվում է Արիզոնա նահանգի վարչական կենտրոն Ֆինիքսում։

## Հավերժացված համարներ
*13՝ Ուիլթ Չեմբեռլեն (մարտի 9, 2000)
*20՝ Մարքիզ Հեյնս (հունվարի 5, 2001)
*36՝ Միդոուլարկ Լեմոն (հունվարի 5, 2001)
*50՝ Ռիս «Բադիկ» Տատում (փետրվարի 8, 2002)
*22՝ Ֆրեդ «Ոլորամազ» Նիլ (փետրվարի 15, 2008)

## Պատվավոր անդամներ
Թիմը պաշտոնապես պատվավոր անդամ է ճանաչել ութ անձի
*Հենրի Կիսինջեր (1976)
*Բոբ Հոուփ (1977)
*Քարիմ Աբդուլ-Ջաբար (1989)
*Վուպի Գոլդբերգ (1990)
*Նելսոն Մանդելա (1996)
*Ջեքի Ջոյներ-Կարսի (1999)
*Հռոմի Պապ Հովհաննես Պողոս II (2000)
*Ջեսի Ջեքսոն (2001)

## Պատկերասրահ

Պատկեր:Wilt Chamberlain3.jpg|Ուիլթ Չեմբեռլենը «Գլոբթրոթերսի» մարզաշապիկով
Պատկեր:Harlem Globetrotters in Doha.jpg|«Գլոբթրոթերսի» բասկետբոլիստները Քաթարում
Պատկեր:US_Navy_070716-N-4386D-001_Harlem_Globetrotter_Jimmy.jpg|Հառլեմցիները ԱՄՆ ծովակայանում
Պատկեր:Harlem Globetrotters juggling with tree balls.jpg|Ձեռնածություն բասկետբոլի գնդակներով
Պատկեր:US Navy 061208-N-1328C-253 Combined Joint Task Force-Horn of Africa Commander, Rear Adm. Richard Hunt, meets with the Harlem Globetrotters, prior to their performance at Camp Lemonnier, home of the Combined Joint Task Force-Horn.jpg|Բասկետբոլիստների հանդիպումը Միացյալ Նահանգների ծովային ուժերի ներկայացուցչի հետ

Պատկեր:Harlem Globetrotters shooting 06.jpg|Ցուցադրումներից մեկի ժամանակ
Պատկեր:Photograph of First Lady Betty Ford Reaching to Pick up a Basketball Signed by the Harlem Globetrotters as Team... - NARA - 186785.tif|ԱՄՆ առաջին տիկին Բեթի Ֆորդը և հառլեմցի Մեդոուլարկ Լեմոնը (1974 թ.)
Պատկեր:US Navy 061212-N-5330L-016 Jermaine Brown, a member of the Harlem Globetrotters, hangs around after a slam-dunk near the end of the Globetrotters' game against the New York Nationals aboard Nimitz-class aircraft carrier USS Dwi.jpg|«Գլոբթրոթերսի» մարզիկ Ջերմեյն Բրաունը՝ սլեմ դանկ կատարելուց հետո
Պատկեր:USMC-111203-M-BM675-080.jpg|«Գլոբթրոթերսի» բասկետբոլիստները ձևացնում են, թե ջուր են լցնում հանդիսատեսների վրա


## Ծանոթագրություններ

## Արտաքին հղումներ

* Պաշտոնական կայք
* Էջը Բասկետբոլի փառքի սրահի կայքում 

Կատեգորիա:Ամերիկյան բասկետբոլային ակումբներ
Կատեգորիա:Սպորտային ժամանց